ಎಪಿಎಂಸಿ ಕಾಯ್ದೆ ತಿದ್ದುಪಡಿಯಿಂದ ರೈತರಿಗೆ ಮಧ್ಯವರ್ತಿಗಳ ಹಾವಳಿ ಇರುವುದಿಲ್ಲ : ರೈತ ಮೋರ್ಚಾ ಕಾರ್ಯದರ್ಶಿ ರಮೇಶ್ ಚಿತ್ರದುರ್ಗ,ಸೆ.23 : ರೈತರು ಇದುವರೆವಿಗೂ ಬೆಳೆದ ಬೆಳೆಗೆ ಮಾರುಕಟ್ಟೆಯಲ್ಲಿ ಬೆಲೆ ಸಿಗುತ್ತದ್ದೇಯೇ ಇಲ್ಲವೂ ಎಂಬ ಆಂತಕದಲ್ಲಿದ್ದರು ಆದರೆ ಕೇಂದ್ರ ಸರ್ಕಾರ ಜಾರಿ ಮಾಡಿರುವ ಎಪಿಎಂಸಿ ಕಾಯ್ದೆ ತಿದ್ದುಪಡಿಯಿಂದಾಗಿ ಅದು ದೂರವಾಗಿ ತಮ್ಮ ಬೆಳೆಗೆ ತಾವೇ ಬೆಲೆಯನ್ನು ನಿಗಧಿ ಮಾಡುವ ಕಾಲ ಬಂದಿದೆ ಬಿಜೆಪಿಯ ರಾಜ್ಯ ರೈತ ಮೋರ್ಚಾದ ಕಾರ್ಯದರ್ಶಿ ರಮೇಶ್ ತಿಳಿಸಿದರು. ನಗರದ ಪಕ್ಷದ ಕಾರ್ಯಾಲಯದಲ್ಲಿಂದು ಸುದ್ದಿಗೋಷ್ಟಿಯಲ್ಲಿ ಮಾತನಾಡಿದ ಅವರು, ಮೋದಿಯವರು ರೈತ ಆದಾಯವನ್ನು ದ್ವೀಗುಣ ಮಾಡಬೇಕೆಂದು ಚಿಂತನೆಯನ್ನು ನಡೆಸಿದ ತಮ್ಮ ಚುನಾವಣಾ ಪ್ರನಾಳಿಕೆಯಲ್ಲಿಯೇ ಇದನ್ನು ಸೇರ್ಪಡೆ ಮಾಡಿ ಇದರ ಬಗ್ಗೆ ಆಲೋಚನೆಯನ್ನು ಮಾಡುವುದರ ಮೂಲಕ ನಿನ್ನೆ ಇದರ ಬಗ್ಗೆ ಲೋಕಸಭೆಯ ಎರಡು ಸದನದಲ್ಲಿ ಮಸೂದೆಯನ್ನು ಪಾಸು ಮಾಡುವುದರ ಮೂಲಕ ರೈತ ವರ್ಗಕ್ಕೆ ನ್ಯಾಯವನ್ನು ನೀಡುವ ಕಾರ್ಯವನ್ನು ಮಾಡಿದ್ದಾರೆ ಎಂದರು. ಇದುವರೆವಿಗೂ ರೈತ ಬೆಳೆಗೆ ಮಾರುಕಟ್ಟೆಯಲ್ಲಿ ಸರಿಯಾದ ಬೆಲೆ ಸಿಗದೇ ಸಾಲವನ್ನು ಮಾಡುತ್ತಾ ಸಾಲಗಾರನಾಗಿ ಸಮಸ್ಯೆಯ ಸುಳಿಯಲ್ಲಿ ಸಿಲುಕುತ್ತಿದ್ದನ್ನು ಇದನ್ನು ಮನಗಂಡ ಬಿಜೆಪಿ ಸರ್ಕಾರ ಇದರ ಬಗ್ಗೆ ಕಾಯ್ದೆಯನ್ನು ರೂಪಿಸುವುದರ ಮೂಲಕ ರೈತರಿಗೆ ಮಧ್ಯವರ್ತಿಗಳ ಹಾವಳಿಯಿಂದ ದೂರ ಇಡುವಂತೆ ಮಾಡಿದೆ, ರೈತರಿಗೆ ಕಾನೂನಿನ ರಕ್ಷಣೆಯನ್ನು ನೀಡುವುದರ ಮೂಲಕ ಅವರ ರಕ್ಷಣೆಗೆ ಸರ್ಕಾರ ಇದೇ ಎಂಬುದನ್ನು ತೋರಿಸಿದ್ದಾರೆ. ಇಟ್ರೇಡಿಂಗ್ ಮೂಲಕ ರೈತ ತಾನು ಬೆಳೆದ ಬೆಳೆಗೆ ಮಧ್ಯವರ್ತಿಗಳಿಲ್ಲದ್ದಯೇ ತನ್ನ ಬೆಳೆಯನ್ನು ಮಾರಾಟ ಮಾಡಬಹುದಾಗಿದೆ ಎಂದು ರಮೇಶ್ ತಿಳಿಸಿದರು. ಈ ಕಾಯ್ದೆ ಜಾರಿಯಿಂದಾಗಿ ಸರ್ಕಾರ ರೈತರು ಬೆಳೆದ ಬೆಳೆಗಳಿಗೆ ತೆರಿಗೆಯಿಂದ ಮುಕ್ತರನ್ನಾಗಿ ಮಾಡಿದೆ, ಯಾವುದೇ ರೀತಿಯಿಂದಲೂ ತೆರಿಗೆ ಹಾಕುವುದಿಲ್ಲ, ಖರೀದಿದಾರ ತನಗೆ ಇಂತಹ ಬೆಳೆ ಬೇಕು ಎಂದು ರೈತನೊಂದಿಗೆ ಒಪ್ಪಂದವನ್ನು ಮಾಡಿಕೊಂಡರೆ ಅದರಂತೆ ಬೆಳೆಯನ್ನು ಬೆಳೆದು ಕೂಡುವುದು ರೈತ ಕೆಲಸ ಇದರಲ್ಲಿ ಏನಾದರು ವಿಕೋಪವಾದರೆ ಅದಕ್ಕೆ ಮಧ್ಯವರ್ತಿಗಳೇ ನಷ್ಠವನ್ನು ಭರಿಸಬೇಕಾಗುತ್ತದೆ ಎಂದು ಕಾಯ್ದೆಯಲ್ಲಿ ಇದೆ ಎಂದು ಮಾಹಿತಿ ನೀಡಿದರು. ಬಿಜೆಪಿ ಪ್ರಬಾರಿಗಳಾದ ಜಿ.ಎಂ.ಸುರೇಶ್ ಮಾತನಾಡಿ 2012ರಲ್ಲಿಯೇ ಕಾಂಗ್ರೇಸ್ ಸರ್ಕಾರ ಈ ರೀತಿಯಾದ ಕಾಯ್ದೆಯನ್ನು ಜಾರಿ ಮಾಡಲು ಸಿದ್ದವಾಗಿತ್ತು ಅಂದು ಸಮ್ಮತಿಸಿದ ಕಾಂಗ್ರೇಸ್ ಇಂದು ವಿರೋಧವನ್ನು ಮಾಡುತ್ತಿದೆ, ಇವರಿಗೆ ರೈತರ ಬಗ್ಗೆ ಕಾಳಜಿಯಾಗಲಿ, ಅನುಕಂಪವಾಗಲಿ ಇಲ್ಲ ಸುಮ್ಮನೆ ವಿರೋಧ ಮಾಡುವುದೇ ಇವರ ಕೆಲಸವಾಗಿದೆ, ಕೇಂದ್ರ ಸರ್ಕಾರದ ವಿರುದ್ದ ಚಳುವಳಿಯನ್ನು ಮಾಡಲು ನಕಲಿ ರೈತ ಮಹಿಳೆಯನ್ನು ಸೃಷ್ಟಿ ಮಾಡುವುದರ ಮೂಲಕ ಕೇಂದ್ರ ಸರ್ಕಾರದ ವಿರುದ್ದ ಎತ್ತಿಕಟ್ಟಿದ್ದಾರೆ ಆದರೆ ಅವರು ಯಾರು ಎಂಬುದು ಈಗಾಗಲೇ ಸಾಮಾಜಿಕ ಜಾಲ ತಾಣದಲ್ಲಿ ತಿಳಿದಿದೆ ಎಂದು ಕಾಂಗ್ರೇಸ್ ವಿರುದ್ದ ಕಿಡಿ ಕಾರಿದರು. ಜಿಲ್ಲಾ ರೈತ ಮೋರ್ಚಾದ ಅಧ್ಯಕ್ಷ ವೆಂಕಟೇಶ್ ಯಾದವ್ ಮಾತನಾಡಿ, ಕೇಂದ್ರ ಮತ್ತು ರಾಜ್ಯ ಸರ್ಕಾರ ರೈತರಿಗಾಗಿ ಜಾರಿ ಮಾಡಿರುವ ವಿವಿಧ ಯೋಜನೆಗಳನ್ನು ರೈತರಿಗೆ ತಿಳಿಸುವ ಕಾರ್ಯವನ್ನು ರೈತ ಮೋರ್ಚಾ ಮಾಡುತ್ತದೆ ಎಪಿಎಂಸಿ ಕಾಯ್ದೆಯ ತಿದ್ದುಪಡಿಯಿಂದ ಆಗುವಂತಹ ಲಾಭಗಳು ಈ ಹಿಂದೆ ಆಗುತ್ತಿದ್ದ ನರ್ಷಠದ ಬಗ್ಗೆಯೂ ಸಹಾ ತಿಳಿಸಲು ರೈತ ಪ್ರಬಾರಿಗಳನ್ನು ನಿರ್ಮಾಣ ಮಾಡಲಾಗುವುದೆಂದರು. ಗೋಷ್ಟಿಯಲ್ಲಿ ಪ್ರಧಾನ ಕಾರ್ಯದರ್ಶಿ ಸುರೇಶ್ ಸಿದ್ದಾಪುರ, ವಕ್ತಾರ ನಾಗರಾಜ್ ಬೇದ್ರೇ, ಕಿರಣ್, ತಿಪ್ಪೇಸ್ವಾಮಿ ಭಾಗವಹಿಸಿದ್ದರು.